Acció Ecologista Agró organitza un cap de setmana amb activitats en la naturalesa per a tota la família
03 de novembre 2020

  

​![](/media/cjtodqjn/97c_marjal-almarda-almenara.jpg)  
  

Acció Ecologista Agró del Camp de Morvedre, dins del programa d'Educació Ambiental de la Regidoria de Medi Ambient de l'Ajuntament de Sagunt, organitza per al pròxim cap de setmana una sèrie d'activitats en la naturalesa per a fer en família.

  

La primera de les activitats tindrà lloc divendres, 6 de novembre, i consistirà en una visita guiada que començarà a les 16.30 hores per a descobrir la reserva de fauna silvestre de la Finca de Penya. A més, s'aprofitarà la jornada per a parlar de la problemàtica de les tortugues exòtiques invasores en la marjal d’Almardà-Almenara i, per descomptat, per a gaudir de l'espectacular capvespre de la marjal. 

  

Per a apuntar-se a esta cita cal enviar un correu electrònic a visitescasapenya@gmail.com abans del dijous, 5 de novembre, ja que les places són limitades per a poder seguir les normes de seguretat sanitàries necessàries. Amb el correu de confirmació de la reserva s'adjuntarà un protocol sanitari.

  

![](/media/qvraolag/97c_colla-verda.jpg)  
  

Dissabte, 7 de novembre, la Colla Verda celebrarà una nova jornada de plantació en les dunes de la platja d’Almardà del programa Tardor a la platja, amb l'objectiu de millorar la biodiversitat de la zona. Esta activitat, la segona en el que portem de tardor, arancarà a les 10.30 hores per a continuar restaurant el muntanyar de la Gola de Quartell on s'estan reconstruint les dunes sobre una mota alçada amb sediment de la mateixa gola. Pam a pam, des de la Colla Verda busquen amb l'ajuda d'aquelles persones que s'apunten a la jornada augmentar la biodiversitat i consolidar este nou muntanyar que protegirà la platja d’Almardà dels temporals. 

  

Per a participar-hi, és necessari apuntar-se a través del correu electrònic agromorvedre@gmail.com abans del dijous 5 de novembre ja que les places estan limitades per l'actual context de crisi sanitari per coronavirus.

  

Finalment, el diumenge, 8 de novembre, a partir de les 11 hores tindrà lloc una nova visita guiada a la Casa Penya per a descobrir els tresors naturals de la marjal d’Almardà-Almenara. A més de la visita al centre mediambiental, esta activitat inclou un passeig per la reserva de fauna silvestre de la Finca de Penya.

  

Per a participar en esta jornada de marjal i naturalesa, és necessari apuntar-se mitjançant correu electrònic a visitescasapenya@gmail.com fins dijous, 5 de novembre. En rebre la confirmació de la reserva s'adjuntarà el protocol sanitari per la COVID-19.

​

![](/media/kcrlxjx1/97c_casa-penya.jpg) 

  
  

*   [](http://www.facebook.com/sharer.php?u=https://aytosagunto.es/va/actualitat/accio-ecologista-agro-organitza-un-cap-de-setmana-amb-activitats-en-la-naturalesa-per-a-tota-la-familia/ "Facebook")
*   [](http://twitter.com/share?url=https://aytosagunto.es/va/actualitat/accio-ecologista-agro-organitza-un-cap-de-setmana-amb-activitats-en-la-naturalesa-per-a-tota-la-familia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/accio-ecologista-agro-organitza-un-cap-de-setmana-amb-activitats-en-la-naturalesa-per-a-tota-la-familia/ "Linked In")
*   [](mailto:?body=https://aytosagunto.es/va/actualitat/accio-ecologista-agro-organitza-un-cap-de-setmana-amb-activitats-en-la-naturalesa-per-a-tota-la-familia/)